**Ministru kabineta noteikumu projekta “**[**Grozījumi Ministru kabineta 2013. gada 30. jūlija noteikumos Nr.449 "Valsts meža dienesta nolikums"**](https://likumi.lv/ta/id/275077-grozijumi-ministru-kabineta-2013-gada-30-julija-noteikumos-nr-449-valsts-meza-dienesta-nolikums-)**"  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013. gada 30. jūlija noteikumos Nr.449 "Valsts meža dienesta nolikums (turpmāk – nolikums) iekļauto regulējumu ir nepieciešams aktualizēt atbilstoši ārējiem normatīvajiem aktiem.  Nolikumā jāprecizē Valsts meža dienesta (turpmāk – dienests) uzdevumi un tiesības, lēmumu pārsūdzēšanas kārtība, kā arī jāsvītro III nodaļa “Dienesta struktūra un amatpersonu kompetence”.  Ministru kabineta 2019. gada 30. aprīļa noteikumu Nr. 187 “Zemkopības ministrijas nolikums” 5.22. un 5.23. apakšpunktā noteikti Zemkopības ministrijas uzdevumi ģeotelpiskās informācijas iegūšanas koordinēšanas jomā. Patlaban attiecīgo informāciju gatavo dienests, nodrošinot to pieejamību valsts vienotajā ģeotelpiskās informācijas portālā (ģeoportālā), tāpēc nolikumu nepieciešams papildināt ar jauniem uzdevumiem par ģeotelpiskās informācijas sagatavošanu un nodrošināšanu mežsaimniecības nozarē (projekta 1. punkts).  Nolikumā arī jāparedz, ka dienestam pēc nepieciešamības ir tiesības noslēgt starptautiskās sadarbības līgumus, lai sekmīgāk pildītu savas funkcijas un uzdevumus. Attiecīgais grozījums paredz Valsts meža dienesta tiesības sadarboties ar valsts pārvaldes iestādēm, nevalstiskajām organizācijām, kā arī citiem sabiedrības pārstāvjiem, starptautiskajām institūcijām un organizācijām, to pārstāvjiem un ekspertiem, tostarp atbilstoši kompetencei slēgt sadarbības līgumus ar ārvalstu iestādēm, starpvalstu vai starptautiskajām organizācijām (projekta 2. punkts). Ar apzīmējumu ''starptautiskie sadarbības līgumi'' nav domāti starptautiskie sadarbības līgumi likuma ''Par Latvijas Republikas starptautiskajiem līgumiem'' 1. panta izpratnē.  Tā kā Valsts pārvaldes iekārtas likuma 16. pants paredz, ka nolikumā norāda tikai iestādes funkcijas, uzdevumus un kompetenci, nolikumā nav noteikta iestādes struktūra un amatpersonu kompetence. Amatpersonu kompetence jau ir detalizēti noteikta Valsts pārvaldes iekārtas likumā, Valsts meža dienesta likumā, Likumā par budžetu un finanšu vadību, likumā "Par interešu konflikta novēršanu valsts amatpersonu darbībā", Publiskas personas mantas atsavināšanas likumā, Publisko iepirkumu likumā, Iesniegumu likumā, Administratīvā procesa likumā, Arhīvu likumā un citos ārējos normatīvajos aktos. Ievērojot minēto un to, ka nolikumā nav iespējams pilnīgi atspoguļot un nav nepieciešams dublēt amatpersonu kompetenci, attiecīgās normas ir paredzēts svītrot. Amatpersonu kompetenci un struktūru lietderīgāk ir noteikt dienesta reglamentā (projekta 3. punkts).  Tā kā 2020. gada 1. jūlijā stājas spēkā Administratīvās atbildības likums, nolikumā ir precizēta pārsūdzēšanas kārtība lēmumiem administratīvo pārkāpumu lietās (projekta 4.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts meža dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, Zemkopības ministrijas un Valsts meža dienesta darbinieki |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 7.11.2019. līdz 22.11.2019. tika ievietots Zemkopības ministrijas tīmekļvietnē www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”. |
| 2. | Sabiedrības līdzdalība projekta izstrādē | Sabiedrības pārstāvjiem no 7.11.2019. līdz 22.11.2019. bija iespēja rakstveidā sniegt viedokli par projektu tīmekļvietnē <https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2013-?id=842> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”. |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Stirna 67027357

Evija.Stirna@zm.gov.lv